CELEX: 62014TN0706
Language: bg
Date: 2014-10-03 00:00:00
Title: Дело T-706/14: Жалба, подадена на 3 октомври 2014 г.  — Holistic Innovation Institute/REA

24.11.2014   
            
            
               BG
            
            
               Официален вестник на Европейския съюз
            
            
               C 421/44
            
         Жалба, подадена на 3 октомври 2014 г. — Holistic Innovation Institute/REA
   (Дело T-706/14)
   2014/C 421/62
   Език на производството: испански
   
      Страни
   
   
      Жалбоподател: Holistic Innovation Institute, SLU (Мадрид, Испания) (представител: R. Muñiz García, abogado)
   
      Ответник: Изпълнителна агенция за научни изследвания (REA)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени обжалваното решение, с което жалбоподателят се изключва от проектите INACHUS и ZONeSEC;
            
         
               —
            
            
               да присъди на жалбоподателя обезщетение и да осъди ответника да плати сумата от 7 81  250 EUR, съответстваща на двата проекта, от които е бил изключен, ведно със законната лихва от настъпването на падежа и
            
         
               —
            
            
               да присъди на жалбоподателя обезщетение и да осъди ответника да плати сумата, която определи експертът, назначен от Общия съд, за допълнителните вреди, които е претърпял вследствие на изключването му от проектите.
            
         
      Правни основания и основни доводи
   
   Настоящата жалба е подадена срещу Решение ARES (2014) 2461172 на Изпълнителната агенция за научни изследвания на Европейската комисия от 24 юли 2014 г., с което се приключват преговорите и се отхвърля участието на жалбоподателя в европейските проекти INACHUS (607522) и ZONeSEC (607292) по Покана за представяне на предложения FP7-SEC-2013-1 на седмата Рамкова програма.
   В подкрепа на жалбата си жалбоподателят излага пет правни основания.
   
               1.
            
            
               Решението се счита за явно неоснователно, тъй като съдържа само привидни мотиви.
            
         
               2.
            
            
               Независимите оценители са представили положителен доклад по проектите с участието на дружеството жалбоподател.
            
         
               3.
            
            
               След тези доклади ответникът променя критерия като репресивна мярка срещу директора на жалбоподателя, който преди това е започнал процедура срещу Европейската комисия във връзка със спор относно дружеството Rose Visión S.L.
            
         
               4.
            
            
               Служителите на ответника упражняват преди решението натиск върху други участници в проектите, за да бъде изключен жалбоподателят, като по този начин се избегне приемането на обжалваното решение.
            
         
               5.
            
            
               Поведението на ответника е причинило вреди и загуби на жалбоподателя.